జబ్ వి మెట్
చాలామంది విమర్శకులు ఈ చిత్ర విజయానికి ప్రేమజంట షాహిద్ మరియు కరీనాల మధ్య ప్రత్యేక బంధమే కారణమని ఒప్పుకున్నారు. రాజీవ్ మసంద్ గారు ఇంకా మాట్లాడుతూ, "ఈ చిత్రం యొక్క మాయాజాలం అంతా ఈ చిత్ర కథానాయకుల జంట మొదట తెరపై కనిపించినప్పటినుండి మన ఏకాగ్రతను పట్టుకోవడంలో ఉందని చెప్పారు". తరణ్ ఆదర్శ్ మాట్లాడుతూ, "షాహిద్ ఇంతవరకూ రాని గొప్ప పాత్రను "జబ్ వుయ్ మెట్" లో పోషించారని, కరీనా కూడా గొప్పగా నటించిందని తెలిపారు. "జబ్ వి మెట్" ఆమె జీవితంలో మలుపని[వ్యక్తిగతంగానే కాక వృత్తిపరంగాకూడా] అభిప్రాయపడ్డారు.
"ది టైమ్స్ ఆఫ్ ఇండియా" ఈ చిత్రానికి 5కు గాను, 4 నక్షత్రాలను ఇచ్చి ఈ చిత్రం అద్భుతమైన నటనను కనబరచిన షాహిద్ మరియు కరీనాలకు చెందుతుందని, యువకుడు, యువతిని కలిసే కథకు ఒక క్రొత్త నిర్వచనాన్ని ఇచ్చారని అభిప్రాయపడ్డారు. "ఇండియాగ్లిట్జ్.కామ్" నుండి జోగిందర్ తుతేజ 5 గాను 3.5 నక్షత్రాలను ఇచ్చి ఈ చిత్రాన్ని "షాహిద్-కరీనా" ల "DDLJ" గా అభివర్ణించి, ఈ చిత్రం గురించి మాట్లాడుతూ " ఏ ఇద్దరు నటులైనా వారి నటనకు సరైన ప్రతిఫలము, ప్రాధాన్యత లభించకపోతే బాధగా ఉంటుంది" అని అభిప్రాయపడ్డారు.
గీతా దత్
కొందరు విమర్శకులు గీతా రాయ్ జీవితానికి, K.L. సైగల్ జీవితానికి మధ్య పోలికలు వెతికేందుకు ప్రయత్నించడం ఒక ఆశ్చర్యకరమైన విషయం. అయితే, ఇద్దరూ కూడా మధ్యానికి బానిసై చివరకు కాలేయం దెబ్బతినడం ద్వారా మరణానికి దగ్గరయ్యారనే ఒకే ఒక్క అంశం ప్రాతిపదికగా వారిద్దరి మధ్య ఈ రకమైన పోలిక తేవడం అర్థ రహితమని నేను అనుకుంటాను. అవును, వారిద్దరూ నలభై ఏళ్ల లోపే మరణించిన మాట వాస్తవం. అయితే, సైగల్ సాబ్ లాగా పాట రికార్డు చేయాలంటే, "కాలీ పాంచ్" (మధ్యం సీసా) ఉండి తీరాల్సిన అగత్యమేదీ గీతా రాయ్ జీవితంలో చోటు చేసుకోలేదు. వ్యక్తిగతమైన బాధల ఫలితంగానే గీతా రాయ్ జీవితంలో మద్యం అలవాటు ప్రవేశించిందే తప్ప అలవాటుగానో లేకుంటే తగినంత ఆత్మవిశ్వాసం లేకపోవడం మూలంగానో ఆమె జీవితంలోకి మద్యం ప్రవేశించలేదు. అలాగే K.L. సైగల్ ఒక అద్వితీయమైన నటుడు-గాయకుడు. ఇక 1967లో వచ్చిన బంగ్లా చిత్రం బధు భరన్ చిత్రంలో ప్రదీప్ కుమార్‌‌తో ఆమె నటించినప్పటికీ గీతా రాయ్ వృత్తి రీత్యా నటి కాదు. బాజి (1951) చిత్రం నిర్మాణం సమయంలో గీతా రాయ్‌తో ప్రేమలో పడిన గురు దత్, 1953లో ఆమెను వివాహం చేసుకోవడమే కాకుండా, ఆమెను హీరోయిన్‌గా పెట్టి "గౌరి" అనే పేరుతో భారతదేశ తొలి సినిమా స్కోప్ చిత్రాన్ని నిర్మించనున్నట్టు 1957లో ప్రకటించారు. అయితే కొద్ది రోజుల షూటింగ్ అనంతరం ఆయన తన ప్రయత్నం నుంచి విరమించుకున్నారు. అయినప్పటికీ, కాఘజ్ కీ పూల్ (1959) చిత్రం గురించి ఆలోచించినప్పుడెల్లా అది "గౌరీ" చిత్రానికి సంబంధించిన కథేననే ఆలోచన నాలో ఎందుకు చోటు చేసుకుంటుందో నాకు అర్థం కాదు. ఈ చిత్రంలో కొత్తగా పరిశ్రమలోకి అడుగుపెట్టే హీరోయిన్ పాత్రలో వహీదా రెహ్మాన్ నటించారు. ఆ పాత్ర గీతా రాయ్‌కి ప్రతిరూపమా! ఆ సినిమా కథని మరొకసారి గుర్తు చేసుకుందామా? పెళ్లైన దర్శకుడు సురేష్ (గురు దత్ ఈ పాత్రని పోషించారు) కొత్తగా సినీ రంగంలోకి వచ్చిన శాంతి (వహీదా రెహ్మాన్ ఈ పాత్రను పోషించారు) తో ప్రేమలో పడతాడు. ఈ కారణంగా సురేష్ వ్యక్తిగత వైవాహిక జీవితం మరియు వృత్తి జీవితం రెండూ కూడా ముక్కలవుతుంది.